**Syyrian sisällissodan ihmisoikeusrikkomukset** ovat Syyrian sisällissodan eri osapuolten tekemiä eri järjestöjen ihmisoikeusrikkomuksiksi määrittelemiä tekoja.

Syyrian hallituksen alaiset tahot murhasivat, kiduttivat ja raiskasivat. Syyrian armeija ja puolisotilaalliset joukot käyttivät nälkäsaartoja, pommituksia ja paikoin kemiallisia aseita myös siviileihin joko tarkoituksetta ja/tai tahallaan. Eri kapinallistahot sieppasivat, murhasivat, vainosivat toisuskoisia, käyttivät tykistöä ja räjäyttelivät pommeja.

Hallituksen toiminta
--------------------

#### Murhat, kidutukset, raiskaukset

Syyrian hallitus useimmiten vaikeni alaistensa tekemistä rikkomuksista. 28. marraskuuta 2011 YK julisti Syyrian valtion syyllistyneen rikoksiin ihmisyyttä vastaan, koska se hyväksyi laajat vastustajiin kohdistuneet murhat, kidutukset ja raiskaukset. 
YK:n raportin mukaan murhat kohdistuivat myös rauhallisesti mieltä osoittaviin siviileihin ja lapsiin. Tiedustelupalvelun lääkäreiksi pukeutuneet työntekijät kiduttivat ihmisiä myös sairaaloissa.. YK:n ihmisoikeuskomitean mukaan Syyrian hallituksen pidätyskeskuksissa kidutettiin raa’asti myös lapsia. Länsimaat, ihmisoikeusjärjestöt ja Syyrian oppositio ovat syyttäneet Syyrian neljää tiedustelupalvelua (*mukhabarat*) ja hallitusta tukevia puolisotilaallisia joukkoja (*shabiha*) jatkuvista mielivaltaisista siviilien pidätyksistä, vammauttamisista, kidutuksista ja joukkomurhista, vaikka poikkeustilalaki oli virallisesti kumottu huhtikuussa. Tiedustelupalvelu oli perustanut Syyriaan kymmenien kidutuskeskusten verkoston. Sotilaspoliisi "Caesar" kuvasi kidutusten uhreja, joita oli 10 000. Useimmat kidutetut olivat 20–40 vuoden ikäisiä miehiä.

Shabihat olivat muun muassa Houlan verilöylyn takana Opposition mukaan Syyrian armeija tappoi kranaattitulellaan siviilejä, ja hallitusta auttavat puolisotilaalliset shabiha-joukot kiertelivät Houlassa ja varsinkin Taldoussa talosta taloon teloittaen siviilejä, mukaan lukien lapsia 25.5.2012.  Syyrian hallituksen tutkintaryhmän tuloksen mukaan suurin osa kuolleista ei kuollut armeijan tykkitulessa, vaan joukkomurhan teki satojen ihmisten suuruinen terroristiryhmä.

Englanninkielisessä mediassa Syyrian hallituksen kantaa puolusti hallituksen puhenainen Reem Haddad, joka kertoi hallituksen puolustavan kansalaisia aseistetuilta joukkiolta, kun taas hallituksen vastustajat olivat kertoneet turvallisuusjoukkojen tulittavan aseettomia mielenosoittajia.

Hallituksen alaiset syyllistyivät toistuvasti seksiin ja seksuaaliseen väkivaltaan molempia sukupuolia ja myös lapsia kohtaan.

#### Saarrot, pommitukset, kemialliset aseet

Syyrian armeija saartoi vuodesta 2011 lähtien monia kapinallisten valvomia asutuskeskuksia. Armaija tulitti ja pommitti saarrettuja alueita. Tämä tappoi ja vammautti kapinallistaistelijoiden lisäksi myös siviilejä. Saarrot aiheuttivat loukkuun jääneille alueille nälkää, vesipulaa, sähkönjakelun ja tiedonvälityksen katkeamisen. 

Syyrian ilmavoimat ja tykistö pommittavat usein asutuskeskuksia, kun kapinallisten taistelijat pääsevät niihin piiloon ja pakoon. 

Hallitus käytti toistuvasti epätarkkoja, tuhoa tuottavia Scud-ohjuksia, tavanomaisia pommeja ja tynnyripommeja kapinallisalueita vastaan. Armeija käyttää tynnyripommeja niiden halpuuden takia. Tynnyripommeissa väitetään olevan terässirpaleita ja palavia aineita. Nämä lentokoneista ja helikoptereista pudotetut aseet eivät sovi täsmäpommituksiin, vaan ne ovat monesti pudonneet siviilien niskaan.

Syyrian hallituksen joukot käyttivät paikoin kemiallisia
aseita kapinallisia vastaan vuonna 2013. Yhdysvallat painosti ilmaiskujen uhalla Syyrian luovuttamaan kemialliset aseensa. Näitä jäi maahan jonkin verran yhä. Vuonna 2015 puhuttiin taas hallituksen kemiallisista aseista.

Syyrian hallituksen joukot pommittivat syyskuun lopussa 2016 kahta Aleppon kapinallisalueella yhä toiminutta sairaalaa, ja Syyrian edustaja nauroi kysyttäessä tästä.

Länsi syytti sekä Syyrian hallitusta että sen tukijaa Venäjää sairaala- ja avustussaattueiskuista.

Opposition toiminta
-------------------

#### Pommi-iskut, murhat, toisuskoisten vainot

Kapinallisten ääriryhmät räjäyttelivät pommeja. He myös murhasivat siviilejä, joskaan ei niin usein kuin hallituksen puolella olevat puolisotilaalliset joukot ja armeija. Opposition asemiehet sieppasivat ja murhasivat hallituksen virkamiehiä perheineen ja joukoittain. Jotkut kapinallisryhmät pyrkivät hankkimaan rahaa aseisiinsa sieppauksilla, kiristyksillä ja muulla laittomalla toiminnalla. Pidätetyt shabihajoukkojen jäsenet oli tapana teloittaa ilman oikeudenkäyntiä. Kapinalliset saattoivat tappaa siksi, että epäilivät jotakuta turvallisuuspoliisin jäseneksi.
Kapinalliset myös murhasivat mm. kristittyjä siksi, että nämä arvostelivat heitä rikollisiksi.

#### Ihmiskilvet, tykistötulitus

Toisaalta kapinalliset käyttivät lapsisotilaita, teloittivat sota- ja muita vankejaan ja käyttivät siviilejä ihmiskilpinä. Tämä tapahtui useimmiten kätkeytymällä mm. Homsissa siviilien asuinalueille hallituksen joukkoja pakoon, jonka takia hallituksen valvoma armeija pommitti näitä asuinalueita maan tasalle. Näin kapinallisten toiminta veti sodan uhreiksi sivullisia. Kun kapinalliset alkoivat saada tykistöä, he alkoivat tulittaa asuinalueita.

Kurdikapinallisten YPG-joukot polttivat ja tuhosivat puskutraktoreilla Isisin alueilta vallattujen koteja ajaen asukkaat pakolaisiksi.
Näin tapahtui myös kylissä, joissa ei oltu taisteltu Isisiä vastaan.

Lähteet
-------

* Kerkkänen, Ari: *Syyria – synnystä sisällissotaan*. Like, 2017. ISBN 978-952-01-1654-5.

### Viitteet

1. ↑  YK: Syyria syyllistynyt rikoksiin ihmisyyttä vastaan 28.11.2011 Yle uutiset ulkomaat kansannousut
2. ↑  YK: Syyriassa kidutetaan lapsia Yle uutiset ulkomaat kansannousut 25.11.2011
3. ↑  HRW: Syyriassa kymmeniä kidutuskeskuksia Yle Uutiset Ulkomaat 3.7.2012
4. ↑  Kerkkäinen 2017, s 217
5. ↑  Syria’s Shabiha: Killing in Bashar al-Assad’s name Al Arabiya News Tuesday, 05 June 2012
6. ↑  Keitä ovat Syyrian shabiha-tappajat? Kansan uutiset verkkolehti Uutiset ulkomaat 30.5.2012
7. ↑  Mitä tapahtui Houlassa? (Arkistoitu – Internet Archive) Helsingin sanomat uutisanalyysi Ulkomaat 30.5.2012
8. ↑  Houlan verilöyly (Arkistoitu – Internet Archive) Helsingin sanomat Ulkomaat 30.5.2012
9. ↑  Aktivistit: Houlan kaupungissa verilöyly (Arkistoitu – Internet Archive) Iltalehti Uutiset Ulkomaat 26.5.2012
10. ↑  Länsi syyttää Syyrian hallitusta Houlan verilöylystä (Arkistoitu – Internet Archive) Venäjän ääni Politiikka 1.6.2012
11. ↑  WATCH Al Jazeera Confront A Syrian Spokeswoman Over The Massacre Of Protesters[vanhentunut linkki] Business Insider 27.3.2011
12. ↑  Syria sacks international spokesman for the Assad regime Telegraph 15.6.2011
13. ↑  Ulkolinja: Syyria, revitty maa (Arkistoitu – Internet Archive) Yle Areena Tv1 Ulkolinja To 13.6.2013 klo 22.05
14. ↑  Järjestö: Syyrian tynnyripommi-iskussa lähes 80 uhria (Arkistoitu – Internet Archive) Turun sanomat uutiset ulkomaat 16.12.2013
15. ↑  Syrian regime deploys deadly new weapons on rebels  The daily telegraph World Middle east 31 Aug 2012
16. ↑  Järjestö: Syyrian hallituksen pudottamat tynnyripommit tappaneet yli sata lasta (Arkistoitu – Internet Archive) Ilta-sanomat uutiset ulkomaat 29.12.2013
17. ↑  Reuters: Asetarkastajat löysivät uusia merkkejä Syyrian kemiallisista aseista
18. ↑  Kommentti: Aleppossa irti kuvottava helvetti – Syyrian lähettiläs vain nauroi *iltasanomat.fi*.  29.9.2016. Viitattu 29.9.2016.
19. ↑  Aleppon kauheudet järkyttävät: Loukkaantuneet välttelevät sairaaloita pommien pelossa – "Kysymys on sotarikoksista" *iltasanomat.fi*.  4.10.2016. Viitattu 4.10.2016.
20. ↑  Itsemurhaiskussa häihin kuoli yli 30 Syyriassa *iltalehti.fi*. Viitattu 4.10.2016.
21. ↑  Pommi-iskussa Syyriassa on kuollut kymmeniä – Isis ilmoittanut olevansa iskun takana *hs.fi*.  Arkistoitu 5.10.2016. Viitattu 4.10.2016.
22. ↑  Isis iskun takana: 7 pommia samanaikaisesti - noin 150 kuollut Syyriassa *iltalehti.fi*. Viitattu 4.10.2016.
23. ↑  Missteps by Rebels Erode Their Support Among Syrians The New York Times Middle East November 8, 2012
24. ↑  Criminalization of the Syrian Conflict Asher Berman, Institute for study of the war, May 16, 2012
25. ↑  Syria's slide towards civil war BBC News Middle East 12 February 2012
26. ↑  Syrian rebels beheaded Christian, fed his body to dogs: nun Al Arabiya Syrian rebels beheaded Christian, fed his body to dogs: nun
27. ↑  Ihmisoikeusjärjestö: Syyrian kapinalliset käyttävät lapsisotilaita (Arkistoitu – Internet Archive) helsingin sanomat uutiset ulkomaat 29.11.2012
28. ↑  Ihmisoikeusjärjestö: Syyrian oppositio värvää lapsia Mtv3 uutiset Ulkomaat 29.11.2012 (MTV3 - STT - AFP - Reuters)
29. ↑  Kapinallisten ja armeijan yhteenotot kärjistyivät Syyriassa Yle Uutiset Ulkomaat 2.11.2012
30. ↑  [ww.mtv3.fi/uutiset/ulkomaat.shtml/2013/06/1768837/yk-syyrian-sota-on-vaatinut-jo-yli-90-000-kuolonuhria YK: Syyrian sota on vaatinut jo yli 90 000 kuolonuhria ]
31. ↑
32. ↑  Syria: ‘We had nowhere to go’ - Forced displacement and demolitions in Northern Syria
33. ↑   (Arkistoitu – Internet Archive)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: [[]]